text: 05 Ноември 06, 22:44
  Отзиви след Локомотив (Сф) - Ботев
  Стефан Грозданов (Локомотив): "Стана открит мач, двата отбора играха офанзивно и се стремяха да вкарват голове. Ботев допринесе за хубавия мач, тъй като гостите не се затвориха, както правят повечето отбори тук, а играха нападателно.
  Първите 20 минути имахме инициативата, но след това Ботев игра по-добре. Втората част отново бяхме на ниво и заслужено победихме. Дузпата за нас беше чиста и не мисля, че съдията повлия на резултата".
  Светослав Гърков (Ботев): "Добър мач за нашия отбор. Врайков обаче бе главно действащо лице. Нямаше никакъв фаул преди дузпата, а третия гол ,доколкото видях, беше от засада. С това, разбира се, не искам да омаловажавам играта на Локомотив. Те играха добре и вероятно заслужиха победата. Честитя им успеха"